text: Борисов за искането на Русия НАТО да се изтегли от България: Сега е времето да видим кой ни е съюзник | Грамофона - новини от Бургас, България и света.
  Борисов за искането на Русия НАТО да се изтегли от България: Сега е времето да видим кой ни е съюзник
  21.01.2022 , 15:57 | Автор : Gramofona.com
  Бившият премиер и лидер на ГЕРБ Бойко Борисов коментира новината, че Русия иска НАТО да се изтегли от България. Борисов обвини президента, мнистър-председателя и министъра на външните работи, че все още не са заявили позиция по скандала. Ето какво коментира Борисов:
  Вече повече от 3 часа българският президент, министърът на отбраната и външният министър мълчат оглушително по скандалния призив на руското външно министерство НАТО да се изтегли от България. След като темата беше повдигната остро от опозицията в
  парламента в лицето на ГЕРБ, премиерът Петков отиде в Народното събрание и прочете няколко изречения. Подобно поведение на управляващите е скандално в момент, в който Москва се опитва да се меси във вътрешните работи на страната ни и да решава въпроси на българската национална сигурност. В знаков ден за България като днешния, ясно ще си проличи кой е държавник и може да защити българския национален интерес и суверенитет! Сега ще си проличи ясно кой какво защитава. Сега е времето и да видим кой ни е съюзник и кой не!